
 Ο Δήμαρχος Κιλκίς στις εκδηλώσεις εορτασμού του  Αγίου Αρτεμίου, προστάτη 
της Ελληνικής Αστυνομίας 
Με δοξολογία στον Ιερό Ναό Αγίων Βασιλείου, Νικολάου και Αρτεμίου και ανάγνωση της ημερήσιας διαταγής του αρχηγού της Ελληνικής Αστυνομίας, γιορτάστηκε σήμερα η μνήμη του  Αγίου Αρτεμίου, προστάτη της ΕΛ.ΑΣ. και η Ημέρα της Ελληνικής Αστυνομίας. 
Τις εορταστικές εκδηλώσεις τίμησε με την παρουσία του ο Δήμαρχος Κιλκίς Δημήτρης Κυριακίδης.  
Στον φετινό εορτασμό προσέδωσε ιδιαίτερη θρησκευτική αίγλη η υποδοχή αποτμημάτων των ιερών λειψάνων των τριών Αγίων, τα οποία θα παραμείνουν για πάντα στον Ιερό Ναό προς ευλογία των πιστών.
